text: Sønderjyske glæder sig til superliga-start
  27 februar 2016 kl. 07.18
  Sønderjyskes spillere og træner glæder sig til at få begyndt forårssæsonen. Lørdag eftermiddag går det løs i superligaen i Randers.
  Sønderjyske indleder foråret på superligaens 4. -plads, mens Randers FC indtager en 6. -plads før runden.
  - Vi glæder os til at komme i gang efter en lang vinterpause. Vi har haft en god træningsuge og nået de ting vi skal nå, så vi virker klar.  Randers er et meget stabilt hold, som er svære at spille imod. De byder på en masse power og god organisation. Jeg forventer en typisk premiere-kamp med en tung bane og  et meget tæt opgør. Vi vil rigtig gerne på tavlen allerede her i premieren, siger cheftræner Jakob Michelsen til Sønderjyskes hjemmeside.
  På Sønderjyskes hold til kampen i Randers bliver der superliga-debut til Simon Kroon, den nytilkomne svensker fra Malmö FF, som har været stærkt spillende i træningskampenene.
  Kampen mod Randers fløjtes op kl. 16 og kan følges på  TV3Sport 1.
   
  Esbjerg fB møder søndag eftermiddag kl. 16 FC København i Parken.
  